One Avenue Band

One Avenue Band atau One Avenue Buskers atau juga dalam nama singkatannya, OAB merupakan salah sebuah kugiran muzik daripada Malaysia yang berasal daripada Johor Bahru, Johor. Ahli dalam kugiran ini terdiri daripada Reyhan (vokalis), Afiq (pemain bass), Ariff (pemain gitar) dan Shana (vokalis dan perkusi). Kugiran ini menjadi terkenal di seluruh Malaysia menerusi single lagu pertamanya, Kisah Antara Kita yang kini mencapai sebanyak 32 juta tontonan menerusi YouTube dan pernah dicalonkan dalam pertandingan Separuh Akhir Muzik Muzik 33. Lagu single pertamanya juga pernah mendapat kedudukan pertama dalam Carta Era FM selama beberapa minggu berturut-turut.

Permulaan karier dalam seni muzik 
Mereka bermula sebagai pemuzik jalanan (buskers) selama 5 tahun di Pasar Karat JB dalam kawasan bandar raya Johor Bahru, Johor. Dalam pengembangan karier, mereka bertemu dengan WMCRecords yang seterusnya bekerjasama dengan Future Music Entertainment untuk mengeluarkan single pertamanya pada tahun 2018. Nama lama bagi OAB, iaitu One Avenue Buskers telah digantikan nama dengan One Avenue Band kerana mereka beranggapan bahawa buskers lebih kepada pekerjaan penyanyi jalanan manakala band lebih sesuai untuk menggambarkan penyanyi di atas pentas.

Fakta menarik 

 Selain menjadi vokalis, Reyhan juga turut berbakat sebagai komposer dan penulis lirik.

 Video muzik 'Kisah Antara Kita' telah berjaya mencatat lebih 20 juta tontonan dalam YouTube di samping berjaya merebut tempat dalam pertandingan Separuh Akhir Muzik Muzik 33 pada November lepas.

 Lagu dan lirik 'Kisah Antara Kita' dihasilkan oleh vokalis OAB sendiri, iaitu Reyhan sementara gubahan dan susunan muzik diatur oleh pemain keyboard OAB, Mahathir VAI, seorang Orang Kelainan Upaya (OKU) yang cacat penglihatan.

Lihat Juga 

 Sufian Suhaimi

 Projector Band

 Aiman Tino

Rujukan 

Kumpulan muzik Malaysia